text: Hundrevis af studenter festede i Esbjerg
  26 juni 2015 kl. 13.34
  Rundt omkring i det syd og sønderjyske festede de nye studenter efter endt eksamen. I Esbjerg fandtes den største samling af unge mennesker med nye huer.
  
  Efter studenter fra Esbjergs gymnasier fredag formiddag fik overrakt eksamensbeviser, samledes de på Torvet i Esbjerg.
  Årets studenterårgang er den hidtil største på Esbjerg Gymnasium med omkring 300 studenter. Og i alt forventes 1100 studenter, forældre og lærere at deltage i dimissionsfesten på skolen.
  Rybners Tekniske Gymnasium, Rybners Almene Gymnasium og Rybners Handelsgymnasium sendte endnu flere studenter afsted i dag. Skolen havde dimission for omkring 530 studenter.
  Efter dimissionen kørte studenterne i optog til Torvet for at danse om hesten kl. 12.00.
  En af studenterne, Mette Stage, fortæller om sin HTX-eksamen. (Varighed: 0:24 min.)
  